Tecfam-as-d i Ḥnini n Muḥend u Remḍan. Ihi d Ḥnini nni ḥeqqren akk medden iyi-yefkan ttawil rriɣ-d ttaṛ i mmi. ẓriɣ tekṛeh Ajendi acku yeḥwes-as snat tferkiwin s teḍsa d ukellex acku ur tesɛi win ara yerren fell-as, arraw-is meẓẓiyit. Ṛuḥeɣ ẓriɣ-tt-id nniɣ-as akk kra yellan. U nniɣ-as ma tɛewneḍ-iyi a kem-ɛiwneɣ di ccreɛ ad terreḍ akal-im: teqbel. Terra iman-is d taderwict, tikwal yettaweḍ-itt-id waḍu nni ines, tesxewtir, tettnaɣ d medden, teggan di lǧameɛ